./data/stoa0275/stoa026/stoa0275.stoa026.opp-lat1.xml
Tertullian
Ergo, inquis, et piscesresuscitabuntur et ceterae bestiae et alites carnivorae, ut revomantquos comederunt, quia et apud Moysen legis exquiri sanguinem deomnibus bestiis? Non utique  Sed idcirco nominantur bestiae etpisces in redhibitionem carnis et sanguinis, quo magis exprimaturresurrectio etiam devoratorum corporum, cum de ipsis devoratoribusexactio edicitur  Puto autem huius quoque divinae potestatisdocumentum idoneum Ionam, cum incorruptus utramque substantiam,carnem atque animam, de alvo piscis evolvitur  Et utiquetriduo concoquendae carni viscera ceti suffecissent quam capulum,quam sepulchrum, quam senium requietae atque reconditaealicuius sepulturae; salvo eo quod et bestias, feros in Christianumvel maxime nomen homines, vel ipsos etiam iniquitatis angelosfiguravit, de quibus sanguis exigetur per ultionem pensandam Quis ergo discendi magis adfinis quam praesumendi, et credendidiligentior quam contendendi, et divinae potius sapientiae religiosusquam suae libidinosus, audiens aliquid a deo destinatum in carneset cutes et nervos et ossa aliud quid haec commentabitur, quasinon in hominem destinetur quod in istas substantias praedicatur?Aut enim nihil in hominem destinatur, non liberalitas regni, nonseveritas iudicii, non quodcunque est resurrectio, aut si in hominemdestinatur, necesse est in eas substantias destinetur ex quibushomo structus est, in quem destinatur  Illud etiam de argutissimisistis demutatoribus ossuum et carnium et nervorum et sepulchrorumrequiro, cur, si quando in animam quid pronuntiatur,nihil aliud animam interpretantur, nec transfingunt eam in alteriusrei argumentum, cum vero in aliquam speciem corporalem quidedicitur, omnia potius adseverant quam quod nominatur? Si corporaliaparabolae, ergo et animalia; si non et animalia, ergo neccorporalia  Tam enim corpus homo quam et anima; ut non possitaltera species admittere aenigmata, altera excludere